Inimene on läbi aegade endale esitanud küsimuse, kuidas on võimalik saavutada vähema pingutusega rohkem. Rory McDonald ja Kathleen M. Eisenhardt jälgisid kiiresti arenevaid ettevõtteid ning avastasid, et nende käitumine sarnaneb silmatorkavalt 4 – 5 aastaste lastega (The New-Market Conundrum, HBR).
#000001
Inimene selles vanuses areneb intellektuaalselt kõige kiiremini ning tema loovust ei ole jõutud raamistada erinevate pedagoogiliste meetoditega. Kui väikesed lapsed ühes ruumis mängivad, siis mängivad nad ikkagi igaüks omaette. Sellist käitumist nimetakse paralleelmänguks, sama mängu mängimine üksteise lähedal ilma ühistegevuseta. Nad õpivad individuaalselt, kuid kuna nad üksteist jälgivad, viib iga grupp läbi omamoodi kollektiivse eksperimendi, mis võimaldab kõigil õppida rohkem, kui ta üksi saaks.
#000002
Esiteks, mängima hakates vaatavad lapsed ringi, mida teised teevad, laenavad ideid. Katsetades erinevaid mänge, saab neile selgeks, mis neid enim paelub ning millele pühenduda. Kui valik on tehtud ja laps on hakanud mängima, siis aeg-ajalt ta peatub hindamaks oma tegemised üle.
#000004
Täpselt sama loogikat soovitatakse kasutada ka meeskonnatöös, kui on vaja leida lahendus mingile ühisele probleemile. Meeskond tegutseb piiratud ajas ühise eesmärgi nimel, vastavalt etteantud struktureeritud kavale, kuid iga meeskonna liige teeb tööd iseseisvalt. Iga väikese sammu tagant toimub tulemuste ülevaatus, mille käigus vahetakse ideid ning otsustakse ära, millele järgmistes etappides fokuseerida. Läbi sellise lähenemise on võimalik maksimaalselt ära kasutada kõikide meeskonna liikmete intellektuaalne potentsiaal.
#000005
Nii tekib ka kohustumus, et kõik panustavad, kuna iga lühikese aja tagant tuleb ülejäänud meeskonna liikmetele oma tulemusi teistega võrdlemiseks esitleda. Hoidmaks ära ideede kallutust domineeriva käitumislaadiga meeskonna liikmete eelistuste poole, viiakse kõik hääletused läbi salajase hääletuse ja võidavad need, millele meeskonna liikmed on andnud enim hääli. Sellise tulemusliku koostöö toimimiseks on vajalik toimiv koosoleku struktuur ning moderaator, kes suudab meeskonna tegevust sellele vastavuses juhtida.
#000006
Sa seisad lootusrikka tuleviku lävel, kus Sa vabalt ja iseseisvalt oma saatust võid määrata ja juhtida!
#000012